Ўзбекистонда Марказий Осиёда илк бор 4 та насосли аккумулятор электр станцияси қурилади
© Пресс-служба президента УзбекистанаТуракурганская тепловая электростанция
© Пресс-служба президента Узбекистана
Oбуна бўлиш
Эксклюзив
Тошкентда "Гидроэнергетика. Марказий Осиё ва Каспий" 8-халқаро конгресси бўлиб ўтмоқда.
ТОШКЕНТ, 13 мар — Sputnik. Марказий Осиёда илк бор 4 та насосли аккумулятор электр станцияси қурилади. Бу ҳақда Тошкентда ўтаётган "Гидроэнергетика. Марказий Осиё ва Каспий" 8-халқаро конгрессида маълум қилинди, дея хабар берди Sputnik мухбири.
"Гидроэнергетика. Марказий Осиё ва Каспий" 8-халқаро конгрессида мутахассислар уч кун давомида нафақат Ўзбекистонда 2030 йилгача гидроэнергетикани ривожлантириш стратегиясини муҳокама қилади, балки соҳадаги технология етакчиларининг тажрибаси ҳақида ҳам фикр алмашишади.
Хусусан, Марказий Осиёдаги энергетика лойиҳалари ва ГЭСларни автоматлаштириш учун жорий транспорт ечимлари ҳақида гап боради. Бундан ташқари, соҳа раҳбарлари минтақада энергия хавфсизлигини таъминлаш масаласини муҳокама қилиш ниятида.
Тадбирнинг асосий иштирокчилари Марказий Осиё ва Каспий минтақалари – Ўзбекистон, Тожикистон, Қозоғистон, Қирғизистон, Озарбайжон, Эрон, Арманистон, Россия, Грузия, Туркия вакиллари.
"Ўзбекгидроэнерго" мутахассислари томонидан берилган маълумотга кўра, Марказий Осиёда илк бор 4 та насосли аккумулятор электр станцияси қурилади.
"Ўзбекистонда (Марказий Осиёда биринчи марта) қуввати 1600 МВт бўлган 4 та насосли аккумулятор электр станцияси қурилади. Улар Жиззах, Тошкент (2) вилоятлари ва Қорақалпоғистонда жойлаштирилади", — дейди мутахассислар.
Бундан ташқари, Ўзбекистонни 2030 йилгача ривожлантириш стратегиясига мувофиқ, мамлакатда умумий қуввати 1630 МВт бўлган қўшимча 18 та янги гидроэлектр станцияси қурилади. Шунингдек, қуввати 28 МВт бўлган 28 та кичик ва микро ГЭС қурилади.
Бундан ташқари, мавжуд 15 та ГЭС модернизация қилинмоқда.
Қайд этилишича, ушбу лойиҳаларнинг амалга оширилиши 2030 йилга бориб мамлакат гидроэлектр станцияларининг умумий қувватини қарийб 6 минг МВтга етказиш имконини беради. Бу ҳозирги қувватдан 3,7 баробар кўпдир.